recursal/SuperWikiNEXT-32B huggingface dataset:
**ফ্রেডরিক এরিক ফিশার** (ইংরেজি: Eric Fisher; জন্ম: ২৮ জুলাই, ১৯২৪ - মৃত্যু: ১৯ জুন, ১৯৯৬) জনসনভিল এলাকায় জন্মগ্রহণকারী প্রথিতযশা আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৫৩ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে ওয়েলিংটন ও সেন্ট্রাল ডিস্ট্রিক্টস দলের প্রতিনিধিত্ব করেন। দলে তিনি মূলতঃ বামহাতি মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে কার্যকরী ব্যাটিংশৈলী উপস্থাপন করতেন **এরিক ফিশার**।

প্রথম-শ্রেণীর ক্রিকেট
---------------------

১৯৫১-৫২ মৌসুম থেকে ১৯৫৪-৫৫ মৌসুম পর্যন্ত এরিক ফিশারের প্রথম-শ্রেণীর খেলোয়াড়ী জীবন চলমান ছিল। ১৯৫২-৫৩ মৌসুমে প্লাঙ্কেট শীল্ডে ওয়েলিংটনের সদস্যরূপে খেলেন। ২৭.৬০ গড়ে ১৩৮ রান ও ১০.২০ গড়ে ২৯ উইকেট পেয়েছিলেন তিনি।তন্মধ্যে, অকল্যান্ডের বিপক্ষে ৪/২৬ ও ৭/৪৮ পান। এছাড়াও, ৬৮ ও অপরাজিত ১৯ রানের ইনিংস খেলেছিলেন। ক্যান্টারবারির বিপক্ষে ৮/৩৪ ও ৩/৩১ পান।

১৯৫৫-৫৬ মৌসুম থেকে ১৯৬৬-৬৭ মৌসুম পর্যন্ত হক কাপে অংশ নেন। হকস বে, পোভার্টি বে ও সাউদার্ন হকস বে দলের পক্ষে খেলেছেন। এছাড়াও, সেন্ট্রাল ল্যাঙ্কাশায়ার লীগে রোচডেলের প্রতিনিধিত্ব করেছেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন এরিক ফিশার। ৬ মার্চ, ১৯৫৩ তারিখে ওয়েলিংটনে সফরকারী দক্ষিণ আফ্রিকার বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ করা ছিল।

১৯৫৩ সালে দক্ষিণ আফ্রিকা দল নিউজিল্যান্ড গমন করে। সিরিজের প্রথম টেস্টে বোলিং উদ্বোধনে নামেন তিনি। মার্চ, ১৯৫৩ সালে অনুষ্ঠিত ঐ টেস্টে তিনি মাত্র এক উইকেট পেয়েছিলেন। খেলায় তার দল ইনিংস ব্যবধানে পরাভূত হয় ও তাকে আর দলে নেয়া হয়নি।

বার্ট সাটক্লিফের আত্মজীবনীকার রিচার্ডে ব্রুক মন্তব্য করেন যে, ‘ঐ সময়ের বেশ কয়েকজন খেলোয়াড়ের অন্যতম হিসেবে অতিরিক্ত ওজনের কারণে মূল্য প্রদানের শিকারে পরিণত হয়েছিলেন তিনি।’

ব্যক্তিগত জীবন
--------------

ঘরোয়া ক্রিকেটে অনিন্দ্যসুন্দর ক্রীড়ানৈপুণ্যের স্বীকৃতিস্বরূপ ১৯৫৩ সালে নিউজিল্যান্ড ক্রিকেট অ্যালমেনাক কর্তৃক বর্ষসেরা ক্রিকেটারের সম্মাননায় ভূষিত হন তিনি। ১৮ জুন, ১৯৯৬ তারিখে ৭১ বছর বয়সে মানাওয়াতুর পালমারস্টোন নর্থ এলাকায় এরিক ফিশারের দেহাবসান ঘটে।

তথ্যসূত্র
---------

1. ↑  List of New Zealand Test Cricketers
2. ↑  "New Zealand Test Batting Averages"। ESPNCricinfo। সংগ্রহের তারিখ ১২ জুন ২০১৯।
3. ↑  "New Zealand Test Bowling Averages"। ESPNCricinfo। সংগ্রহের তারিখ ১২ জুন ২০১৯।
4. ↑  Wellington v Auckland, 1952-53
5. ↑  Wellington v Canterbury, 1952-53
6. ↑  *Wisden* 1997, p. 1402.
7. ↑  Richard Boock, *The Last Everyday Hero*, Longacre, Auckland, 2010, p. 100.

আরও দেখুন
---------

* ফ্রাঙ্ক মুনি
* অ্যালেক্স মইর
* এক টেস্টের বিস্ময়কারী
* নিউজিল্যান্ডীয় টেস্ট ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে এরিক ফিশার উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে এরিক ফিশার  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
দক্ষিণ দিক থেকে বের্দান নদী
পূর্ব দিক থেকে বের্দান ঝর্ণা (তুর্কি: *Tarsus şelalesi*)
**বের্দান** (**বারাদান** অথবা **বারাদা**) কিংবা প্রাচীন **সিডনাস** (গ্রিক: Κύδνος), দক্ষিণ তুরস্কের মেরসিন প্রদেশের একটি নদী। এই নদীকে মাঝেমধ্যে ঐতিহাসিক শহর তার্সুসের নামেও ডাকা হয়ে থাকে। তার্সুস ঝর্ণা বের্দানে অবস্থিত। অতীতে এই নদীর পানি শহরের মাঝে প্রবাহিত হতো। কিন্তু ষষ্ঠ শতাব্দীর পরে তার্সুসের জলপ্রবাহ অন্যদিকে সরে যায়।

ভূগোল
-----

এই নদীর জলধারার উৎস তোরোস পর্বতমালায়। এর উপনদীগুলো হলো: **কাদনিচিক** এবং **পামুক্লুক** (এর শীর্ষের নাম **চেহেন্নেম দেরেসি**)। এই নদীর মোট দৈর্ঘ্য ১২৪ কিলোমিটার (৭৭ মা) (কাদিনিচিক সহ)। যদিও নদীটি খুব ছোট, নদীটির গড় জলপ্রবাহ হলো ৪২ ঘনমিটার প্রতি সেকেন্ড (১,৫০০ ঘনফুট/সে), যা পার্শ্ববর্তী সকল নদীর চেয়ে বেশি। নদীর নিষ্কাশন অববাহিকা ১,৫৯২ বর্গকিলোমিটার (৬১৫ মা২) স্থান দখল করে। নদীর জল ভূমধ্যসাগরে ৩৬°২৮′ উত্তর ৩৪°৩০′ পূর্ব﻿ / ﻿৩৬.৪৭° উত্তর ৩৪.৫০° পূর্ব﻿ / 36.47; 34.50 অবস্থানে প্রবাহিত হয়। তার্সুসের উত্তরে নদীর উপর একটি ঝর্ণা রয়েছে। বহু পর্যটক বনভোজন ও দর্শনের জন্য এই ঝর্ণার কাছে আসেন।

বাঁধ
----

বের্দানে মোট চারটি বাঁধ রয়েছে। এই বাঁধগুলো বন্যা নিয়ন্ত্রণ ও বিদ্যুৎ উৎপাদনের উদ্দেশ্যে ব্যবহার করা হয়। কিন্তু নদীর প্রবাহের শেষের দিকে কৃষিভূমি অবস্থিত, এবং কৃষিকাজের জন্য ব্যবহৃত সারজনিত দূষণের ফলে বাঁধের শেষের প্রান্তের পানি পান করার জন্য ব্যবহৃত হয় না।

| বাঁধের নাম | নির্মাণের তারিখ | বিদ্যুৎ উৎপাদন ক্ষমতা (মেগাওয়াট)  |
| --- | --- | --- |
| কাদনিচিক ১ | ১৯৭১ | ৭০ |
| কাদনিচিক ২ | ১৯৭৪ | ৫৬ |
| বের্দান | ১৯৯৬ | ১০ |
| পামুক্লুক | ২০০৩ | ২৩.৯ |

কিংবদন্তি
---------

মহান আলেকজান্ডারকে সিডনাস নদী থেকে উদ্ধার, ইতালীয় চিত্রশিল্পী পিস্ট্রো টেসটা, আনু. ১৬৫০ খ্রিস্টাব্দ
বের্দান নদী তুরস্কের গরমতম পানির নদী, কিন্তু এর প্রথম প্রান্তের প্রবাহের পানি যা তোরোস পর্বতের সাথে সম্পর্কিত প্রচন্ড ঠান্ডা হয়ে থাকে। 
ইতিহাসের দুই বিখ্যাত ব্যক্তিত্ব এই নদীতে সাঁতার কাটার ফলে স্বাস্থ্য সমস্যায় ভুগেছে। ৩৩৩ খ্রিস্টপূর্ব সালে মহান আলেকজান্ডার[] এবং ৮৩৩ খ্রিস্টাব্দে খলিফা আল-মামুন দুজন এই নদীতে সাঁতার কাটার পর অসুস্থ হয়ে পড়েন (অবোষ্ণতা বা নিউমোনিয়া?); আল মামুন অসুস্থ হয়ে মৃত্যুবরণ করেন।[]

ক্লিওপেট্রা এই নদীতে নৌকায় করে প্রথমবার মার্ক অ্যান্টনির সাথে দেখা করেন।

তথ্যসূত্র
---------

1. ↑  মেরসিন বিশ্ববিদ্যালয়ের গবেষণাপত্র (ইংরেজিতে)
2. ↑  **চেম্বার অব ইলেক্ট্রিক্যাল ইঞ্জিনিয়ার্স**, মেরসিন শাখার গবেষণাপত্র[*স্থায়ীভাবে অকার্যকর সংযোগ*] (তুর্কী ভাষায়)
3. ↑  ১ মেগাওয়াট = ১০৬ ওয়াট
4. ↑  সোহেল সানি (২৫ এপ্রিল ২০২১)। "ক্ষমতা ও লালসা মানুষকে পশুবৃত্তির দিকে ঠেলে দেয়"। *বাংলাদেশ প্রতিদিন*।
উইলিয়াম ওয়ালেস

এটি গ্রেগরীয় বর্ষপঞ্জী অনুযায়ী ১৩০০-এর দশক। এটি শুরু হয়েছে ১লা জানুয়ারি, ১৩০০ থেকে এবং শেষ হয়েছে ৩১ ডিসেম্বর, ১৩০৯ তারিখে।

ঘটনা
----

### ১৩০০

এই অনুচ্ছেদটি ১৩০০ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৩০১

এই অনুচ্ছেদটি ১৩০১ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৩০২

এই অনুচ্ছেদটি ১৩০২ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৩০৩

এই অনুচ্ছেদটি ১৩০৩ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৩০৪

এই অনুচ্ছেদটি ১৩০৪ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

* ১১ সেপ্টেম্বর - তৃতীয় উইলিয়াম হল্যান্ডের আর্ল মনোনীত হন।

#### অক্টোবর-ডিসেম্বর

### ১৩০৫

এই অনুচ্ছেদটি ১৩০৫ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৩০৬

এই অনুচ্ছেদটি ১৩০৬ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৩০৭

এই অনুচ্ছেদটি ১৩০৭ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৩০৮

এই অনুচ্ছেদটি ১৩০৮ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর

### ১৩০৯

এই অনুচ্ছেদটি ১৩০৯ থেকে অন্তর্ভুক্ত করা। (সম্পাদনা | ইতিহাস)
#### জানুয়ারি-মার্চ

#### এপ্রিল-জুন

#### জুলাই-সেপ্টেম্বর

#### অক্টোবর-ডিসেম্বর
**বােকাখাত মহকুমা** হচ্ছে গোলাঘাট জেলার তিনটি মহকুমার মধ্যে অন্যতম। ১৯৯২ সালে গােলাঘাট মহকুমা থেকে নিয়ে প্রথমে রাঙামাটি, মহুরা, খুমটা মৌজার একাংশ, বােকাখাত এবং কাজিরাঙা মৌজা নিয়ে এই মহকুমার গঠন করা হয়েছিল। পরবর্তী সময় খুমটা এবং রাঙামাটি মৌজাকে পূর্বের গােলাঘাট জেলায় সামিল করায় মহুরা, বােকাখাত এবং কাজিরাঙা এই তিনটি মৌজাকে নিয়ে বােকাখাত মহকুমা। এই মহকুমায় দুটি পৌরসভা খুমটাই এবং বােকাখাত তিনটি মৌজা সমন্বিত। রাঙামাটি মৌজা বােকাখাত বিধানসভা কেন্দ্রর অন্তর্ভুক্ত হয়ে আছে।

ইতিহাস
------

ব্রহ্মপুত্র এবং ধনশিরি নদীর এক বিশাল উপত্যকা অঞ্চল। ১৮৩৮ সাল পর্যন্ত আহােম স্বর্গদেউ পুরন্দর সিংহর রাজ্যের পশ্চিমসর একটি অংশ ছিল। আহােম রাজত্বকালে এই অঞ্চলটি বর্তমান বােকাখাত থেকে মরঙী মৌজা নিয়ে *নামদৈয়াং* নামে প্রখ্যাত ছিল।

বােকাখাত নামটি ব্রিটিশ শাসনের আগে প্রাধান্যলাভ করে। নুমলীগড় থেকে বাগরি পর্যন্ত ব্রিটিশদের শাসনের প্রথম অবস্থায় খাগরিজান (নগাঁও) জেলার মধ্যে ছিল। পরবর্তী সময় শিবসাগর জেলার সাথে শাসনের সুবিধার্থে সংযােগ করা হয়। স্বর্গদেউ চুহুংমুং দিহিঙ্গীয়া রাজার সময়ে মুসলমান সেনাপতি তুর্বক আসাম আক্রমণ করাতে কনসেং বরপাত্র গােহাঁইর হাতে তুর্বকের মৃত্যু হওয়ায় বন্দী হিসাবে আনা এহেজার মুসলমান সৈন্যকে লখৌগড়ের (রাজগড়) মাথায় বসতি করতে দেন এবং হাতী ঘাঁহী কাজে নিয়ােগ করেন। তাঁর অকর্মণ্যতার জন্য গড়মূর খাতে চাষ করতে থাকেন। বন্দী পাঠানহঁত লুইতে এবং দিহিঙের সঙ্গমস্থলের হােলার থেকে বােকা এনে শুকনো মাটিতে কঠীয়া রুই চাষ করেন। একবছর চাষ করে মাত্র ছশো বড় পাওয়ায় তাঁকে নিষ্কর্মা বলে ভেবে ছেড়ে দেয়। হােলার থেকে বােকা এনে চাষ করার জন্য স্থানখণ্ডর নাম **বােকাখাত** হয়।

তথ্যসূত্র
---------

1. ↑  শোভন চন্দ্র শইকীয়া (২০২০)। "বোকাখাত জেলার (মহকুমা) ভৌগোলিক অবস্থান এবং আর্থ-সামাজিক স্থিতি এবং দিহিঙীয়া-মহুরা পথারের আশে-পাশে"। মৃণাল কুমার বরুয়া, হেমচন্দ্র বরুয়া। *দয়ানিধি - শ্রীমন্ত শংকরদেব সংঘের ৮৯সংখ্যক বোকাখাত অধিবেশনের স্মৃতিগ্রন্থ - ২০২০*। বোকখাত, গোলাঘাট জেলা: শ্রীমন্ত শংকরদেব সংঘের ৮৯সংখ্যক বার্ষিক অধিবেশন। পৃষ্ঠা ২৯৩।  অজানা প্যারামিটার `|month=` উপেক্ষা করা হয়েছে (সাহায্য); `|সংগ্রহের-তারিখ=` এর `|ইউআরএল=` প্রয়োজন (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  শোভন চন্দ্র শইকীয়া (২০২০)। "বোকাখাত জেলার (মহকুমা) ভৌগোলিক অবস্থান এবং আর্থ-সামাজিক স্থিতি এবং দিহিঙীয়া-মহুরা পথারের আশে-পাশে"। মৃণাল কুমার বরুয়া, হেমচন্দ্র বরুয়া। *দয়ানিধি - শ্রীমন্ত শংকরদেব সংঘের ৮৯সংখ্যক বোকাখাত অধিবেশনের স্মৃতিগ্রন্থ - ২০২০*। বোকখাত, গোলাঘাট জেলা: শ্রীমন্ত শংকরদেব সংঘের ৮৯সংখ্যক বার্ষিক অধিবেশন। পৃষ্ঠা ২৯৪।  অজানা প্যারামিটার `|month=` উপেক্ষা করা হয়েছে (সাহায্য); `|সংগ্রহের-তারিখ=` এর `|ইউআরএল=` প্রয়োজন (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**ওলন্দাজ বিদ্রোহ** (ইংরেজি: **Dutch Revolt**, **Eighty Years' War** বা **the Revolt of the Netherlands** (১৫৬৮—১৬৪৮) ছিল স্পেনীয় সাম্রাজ্যের বিরুদ্ধে নিম্ন দেশসমূহের সফল বিদ্রোহ। এর সূত্র ধরে স্বাধীন ওলন্দাজ প্রজাতন্ত্রের জন্ম হয়। স্বাধীন প্রজাতন্ত্রের প্রথম নেতা ছিলেন ভিলেম ভান ওরানিয়ে (Willem van Oranje)। পরবর্তীতে তার বংশধর ও আত্মীয়েরা এই প্রজাতন্ত্রের নেতৃত্ব দেন। ওলন্দাজ বিদ্রোহের ফলে উদ্ভূত প্রজাতন্ত্রটি ছিল ইউরোপের সবচেয়ে প্রথম প্রজাতন্ত্রগুলির একটি, যদিও পরে এটি একটি রাজতন্ত্রে পরিণত হয়।

স্পেন শুরুর দিকে বিদ্রোহটি দমিয়ে রাখতে সক্ষম হয়েছিল। কিন্তু ১৫৭২ সালে বিদ্রোহীরা ব্রিয়েল শহর দখল করে এবং এর ফলে বিদ্রোহ আবার মাথাচাড়া দিয়ে ওঠে। উত্তরের ওলন্দাজ প্রদেশগুলি প্রথমে কার্যত, ও পরে ১৬৪৮ সালে আইনত স্বাধীন হয়। এই বিপ্লব চলাকালে ওলন্দাজ প্রজাতন্ত্র সামুদ্রিক বাণিজ্যের বদৌলতে একটি ঔপনিবেশিক বিশ্ব শক্তিতে পরিণত হয় এবং দেশটিতে অর্থনৈতিক, বৈজ্ঞানিক ও সাংস্কৃতিক সমৃদ্ধি ঘটে।

দক্ষিণের ওলন্দাজ প্রদেশগুলি (বর্তমানে বেলজিয়াম, লুক্সেমবুর্গ ও উত্তর ফ্রান্সে পড়েছে) স্পেনীয় শাসনের অধীনে থাকে। স্পেনীয়দের কঠোর শাসনের কারণে দক্ষিণের অনেক অর্থনৈতিক, বুদ্ধিবৃত্তিক ও সাংস্কৃতিক ব্যক্তিত্ব পালিয়ে উত্তরে চলে যান। ১৬৪৮ সালে বিদ্রোহের অবসানের পর দক্ষিণ নেদারল্যান্ডের বেশির ভাগ এলাকা ফ্রান্সের অধীনে চলে যায়।

তথ্যসূত্র
---------

1. ↑  This article adopts 1568 as the starting date of the war, as this was the year of the first battles between armies. However, since there is a long period of unrest leading to this war, it is not easy to give an exact date when the war started. The first open violence that would lead to the war was the 1566 iconoclasm, and sometimes the first Spanish repressions of the riots (i.e. battle of Oosterweel, 1567}}) are considered the starting point. Most accounts cite the 1568 invasions of armies of mercenaries paid by William of Orange as the official start of the war; this article adopts that point of view. Alternatively, the start of the war is sometimes set at the capture of Brielle by the Gueux in 1572.
অন্য ব্যবহারের জন্য নুরুল ইসলাম (দ্ব্যর্থতা নিরসন) দেখুন।

**নুরুল ইসলাম** (২৫ নভেম্বর ১৯২৮ - অক্টোবর ২০০৬) একজন বাংলাদেশী সাংবাদিক, সংবাদ উপস্থাপক এবং রেডিও নির্মাতা ও উপস্থাপক ছিলেন। তিনি রেডিও এবং টেলিভিশনে ৫০ বছরেরও বেশি কাজ করেছেন এবং বিবিসি ওয়ার্ল্ডে তার কাজের জন্য সবচেয়ে বেশি পরিচিত।

কর্মজীবন
--------

ইসলামের জন্ম ঢাকা, বেঙ্গল প্রেসিডেন্সি, ব্রিটিশ রাজ (বর্তমান বাংলাদেশ) -এ। প্রাথমিকভাবে একজন ফটোগ্রাফার এবং অভিনেতা হিসাবে পরিচিত ছিলো। ১৯৪৭ সালে দেশ বিভাগের পরে চলচ্চিত্র এবং প্রকাশনা বিভাগের জন্য কাজ করেছিলেন। ভারত ভাগের পর নতুন পাকিস্তানের জন্ম ঘোষণাকারী প্রথম বাঙালি সংবাদ পাঠক ছিলেন। 

১৯৪৯ সালে, লন্ডন ভ্রমণ করেন এবং লন্ডন স্কুল অফ ইকোনমিক্সে অর্থনীতি এবং রাজনীতি বিষয়ে পড়াশোনা করেন এবং বিবিসি রেডিওতে একজন বাঙালি অভিনেতা এবং সম্প্রচারক হিসাবে ফ্রিল্যান্স কাজ শুরু করেন। তিনি পাকিস্তানে ফিরে এসে রেডিও এবং টেলিভিশন উভয় ক্ষেত্রেই কাজ করেছিলেন, ইতিহাসের গুরুত্বপূর্ণ মুহুর্তগুলিতে সরকারী সংবাদচিত্র তৈরি করতে সহায়তা করেছিলেন।

একাত্তরে রেডিওতে স্বাধীন বাংলাদেশ রাষ্ট্র ঘোষণার পরে, তিনি ইংল্যান্ডের বিবিসিতে ফিরে আসেন। ১৯৭০-এর দশকের শেষের দিকে তিনি ওয়াশিংটনে দুই বছরের জন্য ভয়েস অফ আমেরিকাতে যোগ দিয়েছিলেন, এর পরে তিনি লন্ডনের বুশ হাউসে অবস্থিত বিবিসি ওয়ার্ল্ড সার্ভিসে ফিরে এসে বাংলা ভাষার শিশু প্রোগ্রাম, কাকোলির উপস্থাপনা করেছিলেন।

১৯৮৮ সালে, অবসর গ্রহণের পরে ইসলাম বিবিসির ওয়ার্ল্ড সার্ভিসের বাংলা বিভাগে ফ্রিল্যান্স ব্রডকাস্টার হিসেবে এবং তার সহকর্মীদের পরামর্শদাতা হিসাবে কাজ করা অব্যাহত রাখেন।

মৃত্যু
------

দীর্ঘকাল অসুস্থতার পরে ইংল্যান্ডের সারেতে তিনি মারা যান।

তথ্যসূত্র
---------

1. 1 2 3  "Obituary :VOA Pays Tributes to Veteran Broadcaster Nurul Islam"। *Voice of America Bangla*। ৯ অক্টোবর ২০০৬। সংগ্রহের তারিখ ২৮ অক্টোবর ২০০৬।

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র

 |
**মালিকা মারাঠে** হলেন একজন ভারতীয় বংশোদ্ভূত মহিলা টেনিস খেলোয়াড়। তিনি ২০০৩ সালে পুনেতে জন্মগ্রহণ করেন এবং সাত বছর বয়সে টেনিস খেলা শুরু করেন।

প্রাথমিক জীবন
-------------

৪ বছর বয়সে, তাঁর অ্যাম্বলিওপিয়া বা অলস চোখ ধরা পড়ে। এটি এমন একটি অবস্থা যেখানে মস্তিষ্ক ভাল চোখ দিয়ে দেখার নির্দেশ দেয় এবং ত্রুটিপূর্ণ চোখের স্নায়ুর বিকাশ বন্ধ হয়ে যায়। এটি ঠিক করার জন্য ভাল চোখকে বন্ধ করে রাখতে হয়। তাঁর ডান চোখ দুর্বল ছিল, তাই তাঁকে তাঁর বাম চোখ চার বছর ধরে একটি তুলোর পরত দিয়ে বন্ধ রাখতে হয়েছিল, ডান চোখ সুস্থ না হওয়া পর্যন্ত। তিনি সিম্বায়োসিস স্কুল / মারাঠওয়াড়া মিত্রমন্ডল কলেজ অফ সায়েন্স থেকে তাঁর উচ্চ শিক্ষা সম্পন্ন করেন। তিনি ফলিত গণিতে মেজর করেছেন।

খেলোয়াড় জীবন
--------------

তাঁর কোচ সন্দীপ কীর্তান একজন ডেভিস কাপ খেলোয়াড় ছিলেন। তিনি প্রথম তাঁর প্রতিভা আবিষ্কার করেছিলেন। ২০১৩ সালে মালিকা অনূর্ধ্ব- ১০ বয়স বিভাগে তাঁর প্রথম রাজ্য চ্যাম্পিয়নশিপ জিতেছিলেন। ২০১৫ সালে, তিনি অনূর্ধ্ব- ১২ বয়স বিভাগে জাতীয় চ্যাম্পিয়নশিপ জিতেছিলেন। তিনি আইটিএফ এশিয়া অনুর্ধ্ব- ১৪ এবং আন্ডার ডেভেলপমেন্ট চ্যাম্পিয়নশিপে ভারতের প্রতিনিধিত্ব করেছিলেন, সেখানে তিনি দ্বৈত বিভাগে স্বর্ণপদক জিতেছিলেন। ২০১৭ সালে, তিনি ফ্রেঞ্চ ওপেনের বাছাইপর্বের টুর্নামেন্টে খেলার জন্য যোগ্যতা অর্জন করেছিলেন। ২০১৭ সালে, তিনি মেয়েদের জন্য অনূর্ধ্ব- ১৪ বয়স বিভাগে অল ইন্ডিয়া টেনিস অ্যাসোসিয়েশন (এআইটিএ) মর্যাদাক্রমে প্রথম স্থান অধিকার করেন।

তথ্যসূত্র
---------

1. ↑  "Malikaa Marathe, a girl who had a partial eyesight is now a tennis champion"। *Laughing Colours*। ১০ এপ্রিল ২০২৩ তারিখে মূল থেকে আর্কাইভ করা। সংগ্রহের তারিখ ৭ এপ্রিল ২০২৩।
2. 1 2  India, Think Change (২০১৭-০৪-২৪)। "Meet Malikaa Marathe, the girl who went from having partial eyesight to becoming first in Tennis"। *YourStory.com* (ইংরেজি ভাষায়)। সংগ্রহের তারিখ ২০২৩-০৪-০৭।
3. ↑  "Malikaa Marathe"। *Carnegie Mellon University Athletics* (ইংরেজি ভাষায়)। সংগ্রহের তারিখ ২০২৩-০৪-০৭।
4. ↑  "Meet Malikaa Marathe, the girl who went from having partial eyesight to becoming first in tennis - YourStory"। *Dailyhunt*।
5. ↑  "Tennis tourney: Dalvi,Nitture annex U-10 state rankings title"। *The Indian Express*। ১৩ মে ২০১৩। সংগ্রহের তারিখ ৮ অক্টোবর ২০২২।
6. ↑  "Marathe, Sandeep win Ramesh Desai U-12 national tennis titles"। *mid-day*। ২৫ মে ২০১৫।
7. ↑  Choudhury, Angikaar। "Malikaa Marathe is the 14-year-old sensation who's causing waves in Indian junior tennis"। *Scroll.in*।
8. ↑  "We could see an Indian winning the junior French Open title soon"। *www.hindustantimes.com*। ২৬ মে ২০১৭।
টেমপ্লেট:শীর্ষ ভারতীয় মহিলা টেনিস খেলোয়াড়টেমপ্লেট:শীর্ষ ভারতীয় মহিলা ডাবলস টেনিস খেলোয়াড়
অ্যালবার্ট ওয়ারবার্টন
**স্কয়ার অ্যালবার্ট ওয়ারবার্টন** (২ জানুয়ারী ১৮৫৬ - ২৪ নভেম্বর ১৯২৫) ছিলেন ভিক্টোরিয়ান যুগের একজন ইংরেজ ফুটবলার, যিনি ল্যাঙ্কাশায়ারের ওল্ডহ্যামে জন্মগ্রহণ করেছিলেন। "স্কয়ার" কোন শিরোনাম নয় বরং তার আসল নাম, যদিও তিনি তার মধ্যনামেই বেশি পরিচিত ছিলেন।

খেলোয়াড়ি জীবন
---------------

ওয়ারবার্টন ব্ল্যাকবার্ন অলিম্পিক দলের অধিনায়ক ছিলেন, যিনি ১৮৮৩ সালের ৩১ শে মার্চ কেনিংটন ওভালে অনুষ্ঠিত এফএ কাপ ফাইনালে ওল্ড ইটোনীয়ানসদের পরাজিত করেছিলেন। এটা ছিল ইংল্যান্ডের লন্ডন এবং দক্ষিণাঞ্চলের ধনী অপেশাদার ফুটবল দলগুলির বাইরে প্রথমবার উত্তর ইংল্যান্ডের কোন শ্রমিক-শ্রেনীর দলের এফএ কাপের শিরোপা জয়। দলটি ব্ল্যাকবার্নে ফিরে আসার এক নাগরিক সংবর্ধনায় ওয়ার্ববার্টন জানিয়েছিল যে "কাপটিকে ল্যাঙ্কাশায়ারে স্বাগত জানাই। এটির একটি ভাল বাড়ি থাকবে এবং এটি আর কখনও লন্ডনে ফিরে যাবে না।"

অন্যান্য কর্মকাণ্ড
------------------

১৮৮৩ সালের ৬ এপ্রিল ব্ল্যাকবার্ন টাইমসে ম্যাচের প্রতিবেদনে ওয়ারবার্টনকে "অভিজ্ঞ সীসক-কর্মকার; শৌণ্ডিকালয়ের বাড়িওয়ালা এবং মুরিগী খামারি" হিসাবে বর্ণনা করা হয়েছিল। প্রথম বিশ্বযুদ্ধের সময় তিনি একজন পাবলিকান হিসাবে কাজ করছিলেন। ১৯২৫ সালের ২৪ নভেম্বর তিনি মৃত্যু বরণ করেন।

তথ্যসূত্র
---------

1. 1 2  পিথিয়ান, গ্রাহাম (২০০৭)। *Shooting Stars: The Brief and Glorious History of Blackburn Olympic 1878-1889*। সকারডাটা। আইএসবিএন 1-899468-83-8।
2. ↑  সোয়ার, ফিল; মার্টিন টাইলার (১৯৮৩)। *এনসাইকোপেডিয়া অব ব্রিটিশ ফুটবল*। উইলো বুক্‌স। পৃষ্ঠা ২০। আইএসবিএন 0-00-218049-9।

প্রবেশদ্বার: ফুটবল জীবনী
**ভালকেয়াকোস্কেন হাকা** (ফিনীয়: Valkeakosken Haka, ইংরেজি: Football Club Haka; এছাড়াও **ফুটবল ক্লাব হাকা**, **এফসি হাকা** অথবা শুধুমাত্র **হাকা** নামে পরিচিত) হচ্ছে ভালকেয়াকস্কি ভিত্তিক একটি ফিনীয় পেশাদার ফুটবল ক্লাব। এই ক্লাবটি বর্তমানে ফিনল্যান্ডের শীর্ষ স্তরের ফুটবল লীগ ভেইক্কাউসলিগায় খেলে। এই ক্লাবটি ১৯৩৪ সালে প্রতিষ্ঠিত হয়েছে। হাকা তাদের সকল হোম ম্যাচ ভালকেয়াকস্কির তেহিতান কেনতায় খেলে থাকে; যার ধারণক্ষমতা হচ্ছে ৩,৫১৬। বর্তমানে এই ক্লাবের ম্যানেজারের দায়িত্ব পালন করছেন তেমু তাইনিও এবং সভাপতির দায়িত্ব পালন করছেন অল্লি হুত্তুনেন। মার্কিন মধ্যমাঠের খেলোয়াড় জ্যাকব বুশো এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, হাকা এপর্যন্ত ২৪টি শিরোপা জয়লাভ করেছে; যার মধ্যে ৯টি ভেইক্কাউসলিগা, ১২টি ফিনীয় কাপ, ১টি ফিনীয় লীগ কাপ এবং ২টি ইক্কোনেন শিরোপা রয়েছে।

অর্জন
-----

**মেস্তারুসারিয়া / ভেইক্কাউসলিগা**

* **বিজয়ী (৯):** ১৯৬০, ১৯৬২, ১৯৬৫, ১৯৭৭, ১৯৯৫, ১৯৯৮, ১৯৯৯, ২০০০, ২০০৪

**ফিনীয় কাপ**

* **বিজয়ী (১২):** ১৯৫৫, ১৯৫৯, ১৯৬০, ১৯৬৩, ১৯৬৯, ১৯৭৭, ১৯৮২, ১৯৮৫, ১৯৮৮, ১৯৯৭, ২০০২, ২০০৫

**ফিনীয় লীগ কাপ**

* **বিজয়ী (১):** ১৯৯৫

**ইক্কোনেন**

* **বিজয়ী (২):** ১৯৯৭, ২০১৯

তথ্যসূত্র
---------

1. ↑  "কর্মকর্তা"। *ট্রান্সফারমার্কেট*। সংগ্রহের তারিখ ১৩ জুলাই ২০২০।
2. ↑  "বর্তমান দল"। *ট্রান্সফারমার্কেট*। সংগ্রহের তারিখ ১৩ জুলাই ২০২০।

বহিঃসংযোগ
---------

* প্রাতিষ্ঠানিক ওয়েবসাইট (ফিনীয়)

টেমপ্লেট:ফুটবল ক্লাব হাকা
টেমপ্লেট:ভেইক্কাউসলিগা

প্রবেশদ্বার: ফুটবল
**ফুটবল ক্লাব রুখ লভিউ** (ইউক্রেনীয়: Футбольний клуб Рух Львів, ইংরেজি: Football Club Rukh Lviv; এছাড়াও **ফুটবল ক্লাব রুখ ভিনিকি**, **এফসি রুখ লভিউ** অথবা **রুখ লভিউ** নামে পরিচিত) হচ্ছে লভিউ ভিত্তিক একটি ইউক্রেনীয় পেশাদার ফুটবল ক্লাব। এই ক্লাবটি বর্তমানে ইউক্রেনের শীর্ষ স্তরের ফুটবল লিগ ইউক্রেনীয় প্রিমিয়ার লিগে খেলে। এই ক্লাবটি ২০০৩ প্রতিষ্ঠিত হয়েছে। রুখ লভিউ তাদের সকল হোম ম্যাচ লভিউয়ের স্কিফ স্টেডিয়ামে খেলে থাকে; যার ধারণক্ষমতা হচ্ছে ৩,৭৪২। বর্তমানে এই ক্লাবের ম্যানেজারের দায়িত্ব পালন করছেন ইভান ফেদিক এবং সভাপতির দায়িত্ব পালন করছেন হ্রিহোরি কোজলোভস্কিলুক। ইউক্রেনীয় রক্ষণভাগের খেলোয়াড় ভলোদিমির জাস্তাভনি এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, রুখ লভিউ এপর্যন্ত ১টি শিরোপা জয়লাভ করেছে; যা হচ্ছে ইউক্রেনীয় অপেশাদার ফুটবল চ্যাম্পিয়নশিপ শিরোপা।

অর্জন
-----

### ঘরোয়া

* **ইউক্রেনীয় প্রথম লিগ**
	+ *রানার-আপ (১):* ২০১৯–২০
* **ইউক্রেনীয় দ্বিতীয় লিগ**
	+ *রানার-আপ (১):* ২০১৬–১৭
* **ইউক্রেনীয় অপেশাদার ফুটবল চ্যাম্পিয়নশিপ**

* **চ্যাম্পিয়ন (১):** ২০১৪
* *রানার-আপ (২):* ২০১৩, ২০১৫

তথ্যসূত্র
---------

1. ↑  "স্টেডিয়াম"। *ট্রান্সফারমার্কেট*। সংগ্রহের তারিখ ২৮ নভেম্বর ২০২০।
2. ↑  "Ігор Гринів: «Раніше місцеві були майже нікому не цікаві, а сьогодні боротьба йде за кожне село»"। *lb.ua*। ১৫ সেপ্টেম্বর ২০২০। সংগ্রহের তারিখ ২৮ নভেম্বর ২০২০।
3. ↑  "ক্লাবের অবস্থান"। *ট্রান্সফারমার্কেট*। সংগ্রহের তারিখ ২৮ নভেম্বর ২০২০।

বহিঃসংযোগ
---------


উইকিমিডিয়া কমন্সে **ফুটবল ক্লাব রুখ লভিউ** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (ইউক্রেনীয়)

টেমপ্লেট:ফুটবল ক্লাব রুখ লভিউ
টেমপ্লেট:ইউক্রেনীয় প্রিমিয়ার লিগ

প্রবেশদ্বার: ফুটবল
**ব্যাকন আইসক্রিম** একটি আধুনিক আবিষ্কার, যা মূলত শুকরের মাংস ডিমের মিশ্রণে মিশিয়ে ঠান্ডা করার মাধ্যমে তৈরি করা হয়। এই আইসক্রিম তৈরির ধারণা নেয়া হয় ১৯৭৩ সালের কমেডি ধারাবাহিক ছবি দ্য টু রোনিস থেকে।

উৎস
---

নিউইয়র্কের ফ্রেডোনিয়ায় অবস্থিত অ্যাল্ডরিচ বিফ এন্ড আইসক্রিম পার্লারে এপ্রিল ফুল তৈরির উদ্দেশ্যে এই আইসক্রিম বানানো হয়। ১৯৮২ সালে সহ প্রতিষ্ঠাতা স্কট অ্যাল্ডরিচকে এক রস বিক্রেতা রসালো আইসক্রিম তৈরি করতে চ্যালেঞ্জ ছুড়ে দেয়, যা দিয়ে সে মানুষকে এপ্রিল ফুল বানাতে পারে।

প্রস্তুতপ্রণালী
---------------

ব্যাকন আইসক্রিম
ব্যাকন আইসক্রিম সর্বপ্রথম ১৯৯২ সালে তৈরি করা হয় এবং ২০০০ সালের দিকে এটি জনপ্রিয়তার দ্বারপ্রান্তে পৌঁছে। এটি তৈরি করতে সাধারণ ভ্যানিলা আইসক্রিমের সাথে কেবল শুকরের মাংস যোগ করা হয়। এছাড়াও ক্রিম, রাম এবং পিকন নামক একধরনের বাদাম যোগ করা হয়।

> 
> "Someone who makes egg-and-bacon ice-cream is immediately hailed as a genius when I don't think he is. If you vomit and make an ice-cream out of the vomit, is that original enough for a star? The Michelin system does a great disservice to the industry."
> 
> 
> 

—Nico Ladenis

আরো দেখুন
---------

* List of ice cream flavors
* Bacon mania

প্রবেশদ্বার: Food

তথ্যসূত্র
---------

1. ↑  Day, Elizabeth (১ ফেব্রুয়ারি ২০০৪)। "Chefs with stars in their eyes fail diners, says Michelin chief"। *The Telegraph*। London। ১১ নভেম্বর ২০১২ তারিখে মূল থেকে আর্কাইভ করা। সংগ্রহের তারিখ ১৮ জানুয়ারি ২০১১।

টেমপ্লেট:Bacon
টেমপ্লেট:Ice cream
**ফুটবল ক্লাব রুবিন রস্তভ** (রুশ: Футбольный клуб Ростов; এছাড়াও **এফসি রস্তভ** অথবা শুধুমাত্র **রস্তভ** নামে পরিচিত) হচ্ছে রস্তভ ভিত্তিক একটি রুশ পেশাদার ফুটবল ক্লাব। এই ক্লাবটি বর্তমানে রাশিয়ার শীর্ষ স্তরের ফুটবল লীগ রুশ প্রিমিয়ার লীগে খেলে। এই ক্লাবটি ১৯৩০ সালের ১০ই মে তারিখে প্রতিষ্ঠিত হয়েছে। এফসি রস্তভ তাদের সকল হোম ম্যাচ রস্তভের রস্তভ এরিনায় খেলে থাকে; যার ধারণক্ষমতা হচ্ছে ৪৫,০০০। বর্তমানে এই ক্লাবের ম্যানেজারের দায়িত্ব পালন করছেন ভালেরিয় কারপিন এবং সভাপতির দায়িত্ব পালন করছেন আর্তাশেস আরুতিয়ুনিয়ান্তস। বুলগেরীয় মধ্যমাঠের খেলোয়াড় রোমান এরেমেঙ্কো এই ক্লাবের অধিনায়কের দায়িত্ব পালন করছেন।

ঘরোয়া ফুটবলে, এফসি রস্তভ এপর্যন্ত ২টি শিরোপা জয়লাভ করেছে; যার মধ্যে ১টি রুশ জাতীয় ফুটবল লীগ এবং ১টি রুশ কাপ শিরোপা রয়েছে।

অর্জন
-----

### ঘরোয়া

* **রুশ কাপ**

**চ্যাম্পিয়ন (১):** ২০১৪
* **রুশ জাতীয় ফুটবল লীগ**

**চ্যাম্পিয়ন (১):** ২০০৮

তথ্যসূত্র
---------

1. ↑  Dan Ripley (২০১২-০৯-০৭)। "David Bentley joins FC Rostov – but who are they? | Mail Online"। Dailymail.co.uk। সংগ্রহের তারিখ ২০১২-০৯-২৪।

বহিঃসংযোগ
---------

* প্রাতিষ্ঠানিক ওয়েবসাইট (রুশ)

টেমপ্লেট:ফুটবল ক্লাব রস্তভ
টেমপ্লেট:রুশ প্রিমিয়ার লীগ
**মনদীপ বেভলি** হলেন ভারতীয় দক্ষিণ এশীয় মিডিয়া মার্কেটের একজন বিখ্যাত পরিবেশক এবং সংবাদ উপস্থাপক। তিনি ইংরেজি ভাষায় রাত্রের সংবাদ, বিনোদন সম্প্রচার, বলিউড ফিল্ম প্রোডাকশন, গেম অনুষ্ঠান এবং টেলিভিশন সিরিজের জন্য অধিক পরিচিত।

পেশা
----

তিনি এপর্যন্ত ১৬ বছর ধরে তাঁর পেশায় কর্মরত রয়েছেন। ৯০-এর দশকের মাঝামাঝি সময়ে, তিনি অভিনয় শিল্পের শীর্ষস্থানীয় অভিনয়শিল্পী, রাজনৈতিক ব্যক্তিত্ব এবং জনপ্রিয় ও ঐতিহ্যবাহী সঙ্গীত পেশাদারদের সাথে একত্রিত হয়ে আন্তর্জাতিকভাবে কাজ করেছেন। ১৯৯০-এর দশকের মধ্যভাগ থেকে টেলিভিশন এবং চলচ্চিত্র জগতের উত্থানের ফলে মনদীপ বেভলি কয়েক মিলিয়ন দর্শকের কাছে জনপ্রিয় হয়ে উঠেছিলেন।

একজন স্বনিযুক্ত পেশাদার মনদীপ তার নিজের প্রকল্প সুরক্ষিত করার জন্য কঠোর পরিশ্রম করে তাঁর কর্ম জীবন শুরু করেছিলেন। আন্তর্জাতিকভাবে টেলিভিশনের জন্য তোলা ভ্রমণ বিবরণ, সংস্কৃতি এবং খাদ্যবিষয়ক অনুষ্ঠানে তিনি উপস্থাপনা করেছেন। গেম অনুষ্ঠান উপস্থাপন করার পাশাপাশি একটি বলিউড ফিচার ফিল্মে তাঁকে দেখা গেছে। অতঃপর তিনি ইন্ডিয়া টুডে মিডিয়া গ্রুপের জন্য *এন্টারটেইনমেন্ট কোয়ার্টার*, *গ্র্যান্ডস্ট্যান্ড*, *হেড স্টার্ট*এর মতো বেশ কয়েকটি আন্তর্জাতিকভাবে প্রচারিত প্রাইম টাইম অনুষ্ঠানে উপস্থাপনার দায়িত্ব পালন করেছেন। মুম্মার কাদ্দাফি, অমিতাভ বচ্চন থেকে শুরু করে সালমান খান ও প্রিয়াঙ্কা চোপড়ার মতো অভিনয়শিল্পীদের অভিনয় জগতের অভিজ্ঞতা বিষয়ে তিনি বেশ কিছু উল্লেখযোগ্য ব্যক্তির সাক্ষাৎকার গ্রহণ করেছেন। তিনি অভিনেত্রী হিসাবে তাঁর নৈপুণ্য অর্জন করতে অভিনয় শিল্পে পেশাদার অভিজ্ঞতা এবং শিক্ষার জন্য লস অ্যাঞ্জেলেসে চলে গিয়েছিলেন। তিনি অভিনয়ের জন্য অভিনয় ক্লাসে অংশ নিয়েছিলেন এবং অভিনয়ের আত্ম-উপলব্ধি কৌশল রপ্ত করেছেন।

তিনি ২০১১ সালে, কালার্সে প্রচারিত জনপ্রিয় রিয়ালিটি টেলিভিশন অনুষ্ঠান বিগ বসের ৫ম আসরে একজন প্রতিযোগী হিসেবে অংশগ্রহণ করেছিলেন। সেখানে তিনি ১৩তম স্থান অধিকার করেছিলেন। তিনি বেশ কিছু সরাসরি অনুষ্ঠান উপস্থাপনা করেছেন এবং তাঁর এই ভিন্ন ধরনের অনুষ্ঠানে অংশগ্রহণ তাঁকে বিভিন্ন চ্যানেল হতে কাজ পেতে সহায়তা করেছিল। তিনি অনেক সরাসরি অনুষ্ঠান উপস্থাপনার পাশাপাশি এর নেপথ্যেও কাজ করেছেন। যার মধ্যে অসওয়াল গ্রুপের *মিস্টার মোন্টে কার্লো* অন্যতম। এছাড়াও তিনি ডিডি মেট্রোতে প্রচারিত*খবরেঁ বলিউড কি* নামক অনুষ্ঠানটি উপস্থাপনা করেছেন।

*হেডলাইন* নামক অনুষ্ঠানে তাঁর সহকর্মীদের মধ্যে অবন্তিকা, নিদা খান অন্যতম ছিলেন। মনদীপের খুবই ভালো কৌতুকরসবোধ আছে এবং দর্শকদের বিনোদন দিতে তাৎক্ষণিক কৌতুক এবং রসিকতা পরিবেশন করে তিনি তাঁর অনুষ্ঠানকে আরও আকর্ষণীয় করে তোলেন। মনদীপ ওরফে ম্যান্ডি (তাঁর ডাক নাম) বলিউডের গুজব, পরচর্চা ইত্যাদি সম্পর্কিত অনুষ্ঠান উপস্থাপনায় বিশেষজ্ঞ, যদিও মাঝে মাঝে তিনি মূল সংবাদ বিভাগে কাজ করেছেন।

তথ্যসূত্র
---------

1. ↑  "Mandeep goes live - The Times of India"। *The Times Of India*।
2. ↑  "The Tribune, Chandigarh, India - Chandigarh Stories"। Tribuneindia.com। ২০০০-১২-২০। সংগ্রহের তারিখ ২০১১-১২-১২।
3. ↑  "The Sunday Tribune - Spectrum - Television"। Tribuneindia.com। ২০০২-০২-০৩। সংগ্রহের তারিখ ২০১১-১২-১২।
4. ↑  "Activities, Policies & Guidelines of HITS"। Mediamughals.com। সংগ্রহের তারিখ ২০১১-১২-১২।
5. ↑   । জুলাই ১৩, ২০১১ তারিখে মূল থেকে আর্কাইভ করা। সংগ্রহের তারিখ আগস্ট ১০, ২০১১।  `|শিরোনাম=` অনুপস্থিত বা খালি (সাহায্য)
**স্যার চার্লস স্টুয়ার্ট বেইলি**, GCIE, KCSI, ISO (১৭ মার্চ ১৮৫৪- ১৯ সেপ্টেম্বর ১৯৩৫) ছিলেন ভারতের একজন ব্রিটিশ ঔপনিবেশিক প্রশাসক।

ইস্ট ইন্ডিয়া কোম্পানির বেঙ্গল ক্যাভালরির ক্যাপ্টেন ড্যানিয়েল বেইলির ছেলে এবং উইলিয়াম বাটারওয়ার্থ বেইলির নাতি, বেইলি হ্যারো স্কুল এবং হাইডেলবার্গ বিশ্ববিদ্যালয়ে ছাত্র ছিলেন। ১৮৭৭ সালে তিনি ভারতীয় সিভিল সার্ভিসে প্রবেশ করে।

ভারতে, বেইলি বাংলা ও ভারত সরকারের আন্ডার সেক্রেটারি ছিলেন। বিকানেরের রাজনৈতিক এজেন্ট, থাগি ও ডাকাতির দমনের জন্য অপারেশনের সাধারণ সুপারিন্টেন্ডেন্ট, মধ্য ভারতের গভর্নর-জেনারেলের এজেন্ট, পূর্ব বাংলা ও আসামের লেফটেন্যান্ট-গভর্নরের দায়িত্ব পালন করা; হায়দ্রাবাদের বাসিন্দা, ১৯১২ সাল পর্যন্ত পূর্ব বাংলা ও আসামের লেফটেন্যান্ট-গভর্নর এবং ১৯১২ থেকে ১৯১৫ সাল পর্যন্ত বিহার ও উড়িষ্যার প্রথম লেফটেন্যান্ট-গভর্নর। তিনি ১৯১৫ থেকে ১৯২৪ সাল পর্যন্ত ভারতীয় কাউন্সিলের সদস্য ছিলেন।

তথ্যসূত্র
---------

1. ↑  TIMIS, Wireless to THE NEW YORK (১৯৩৫-০৯-২০)। "SIR CHARLES BAYLEY, INDIAN OFFICIAL, DIES; First British Ruler of Bihar ond Orissa, 81, Spent 47 Years in Political Service."। *The New York Times* (ইংরেজি ভাষায়)। আইএসএসএন 0362-4331। সংগ্রহের তারিখ ২০২২-০৪-০২।
লৈঙ্গিক সমতার জন্য ইউরোপীয় ইনস্টিটিউট দ্বারা সৃষ্ট লৈঙ্গিক সমতা ইনডেক্সের অধিক্ষেত্রগুলি সম্পর্কে ইনফোগ্রাফিক
**লৈঙ্গিক সমতা** বলতে কোনও ব্যক্তির লিঙ্গ (নাবালক ছেলে বা মেয়ে এবং সাবালক পুরুষ কিংবা নারী) নির্বিশেষে জীবনের প্রতিটি ক্ষেত্রে সম্পদ, সুযোগ ও সুরক্ষা লাভ করা, অর্থনৈতিক কর্মকাণ্ডে অংশগ্রহণ করা ও সিদ্ধান্ত গ্রহণ করার ব্যাপারে সমান অধিকারকে বোঝায়। তবে তার মানে এই নয় যে পুরুষ ও নারী হুবহু একই ধরনের ব্যক্তি কিংবা তাদের সাথে সম্পূর্ণ একইভাবে ব্যবহার করতে হবে।

লৈঙ্গিক বৈষম্য বিশ্বের সমস্ত সমাজেই প্রচলিত এবং এর বহিঃপ্রকাশ বহুমাত্রিক। চাকুরির অভিজ্ঞতা, শিক্ষার সুযোগ বা স্বাস্থ্য, সব ক্ষেত্রেই এটি দেখা যেতে পারে। লৈঙ্গিক বৈষম্যের বিভিন্ন কারণ উপস্থাপন করা হয়েছে। জৈবিক সরলীকরণ বা লঘুকরণ এবং বিবর্তনীয় মনোবিজ্ঞানের দৃষ্টিকোণ থেকে সমাজে একজন ব্যক্তির অভিজ্ঞতা তার জৈবিক, শারীরিক বা মানসিক দিক থেকে জন্মগত যে লৈঙ্গিক পার্থক্য, তার উপর ভিত্তি করে সৃষ্ট বৈষম্যমূলক মনোভাব বা আচরণ দ্বারা নির্ধারিত হয়। অন্যদিকে সাংস্কৃতিক দৃষ্টিভঙ্গি থেকে সাধারণত দাবী করা হয় যে বিভিন্ন সমাজে কৃত্রিমভাবে নির্মিত রীতিনীতি ও প্রথার কারণে ভিন্ন লিঙ্গের ব্যক্তিদেরকে ভিন্ন ভিন্ন বা অসম ভূমিকা পালন করার জন্য দলে ভাগ করে ফেলা হয়।

লৈঙ্গিক বৈষম্য সমাধান করার জন্য কোনও সংগঠনের নীতি নির্ধারণ পর্যায়ে ও বাস্তবায়ন পর্যায়ে নিয়মতান্ত্রিকভাবে লৈঙ্গিক প্রশ্ন বা বিষয়গুলি মাথায় রাখা হয়। সাধারণত দুই দিক থেকে সমতা আনয়নের চেষ্টা করা হয়। একদিকে লিঙ্গ নির্বিশেষে সম্পদ ও সুযোগের সমান লভ্যতা নিশ্চিত করার জন্য বিশেষ প্রণোদনা বা সুবিধা প্রদান করা হতে পারে। অন্যদিকে এমন শর্ত বা পরিস্থিতির সৃষ্টি করা হতে পারে, যাতে লিঙ্গ নির্বিশেষে সমান ফল পাওয়া যায়। দুই ধরনের দৃষ্টিভঙ্গিরই ভাল-মন্দ দিক আছে।

বর্তমান বিশ্বে লৈঙ্গিক বৈষম্যের সাথে নারীর অধিকারের ব্যাপারটি ঘনিষ্ঠভাবে জড়িত। সারা বিশ্ব জুড়ে নারী ও নাবালক মেয়েদের অনেক ক্ষতিকর কর্মকাণ্ডের শিকার হতে হয়, যার মধ্যে যৌনতা পাচার, নারীহত্যা, যুদ্ধকালীন যৌন সহিংসতা এবং অন্যান্য নিপীড়নমূলক কৌশল অন্তর্ভুক্ত। এগুলিকে নির্মূল করলে লৈঙ্গিক বৈষম্য অনেকখানি দূর হবে। জাতিসংঘ জনসংখ্যা তহবিল বিবৃতি দিয়েছে যে "যদিও বহুসংখ্যক আন্তর্জাতিক ঐকমত্য বা চুক্তিতে মানুষ হিসেবে নারীর অধিকারকে স্বীকৃতি দেওয়া হয়েছে, তা সত্ত্বেও কার্যক্ষেত্রে পুরুষদের চেয়ে নারীদের দরিদ্র ও নিরক্ষর হবার সম্ভাবনা এখনও বেশি। সম্পদের মালিকানা, ঋণগ্রহণ, প্রশিক্ষণ ও কর্মসংস্থানের মতো ক্ষেত্রগুলিতে তাদের প্রবেশাধিকার কম। নারীরা পুরুষদের চেয়ে রাজনৈতিকভাবে সক্রিয় হবার সম্ভাবনা কম এবং তাদের গৃহস্থালি সহিংসতার শিকার হবার সম্ভাবনা তুলনামূলকভাবে অনেক বেশি।"

জাতিসংঘ টেকসই উন্নয়নের যে ১৭টি লক্ষ্য স্থির করেছে, তাতে লৈঙ্গিক সমতাকে ৫ম স্থান দেওয়া হয়েছে। প্রতিবছর জাতিসংঘ উন্নয়ন কর্মসূচি কর্তৃক প্রকাশিত মানব উন্নয়ন প্রতিবেদনে বিশ্বজুড়ে লৈঙ্গিক বৈষম্য পরিমাপ করা হয়।

তথ্যসূত্র
---------

1. ↑  LeMoyne, Roger (২০১১)। "Promoting Gender Equality: An Equity-based Approach to Programming" (পিডিএফ)। *Operational Guidance Overview in Brief*। UNICEF। ২০১৭-১০-২০ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১১-০১-২৮।
2. ↑  "Gender equality"। *United Nations Population Fund*। UNFPA। ২০ মে ২০১৯ তারিখে মূল থেকে আর্কাইভ করা। সংগ্রহের তারিখ ১৪ জুন ২০১৫।



1. ↑  The ILO similarly defines gender equality as "the enjoyment of equal rights, opportunities and treatment by men and women and by boys and girls in all spheres of life"
দেবতাখুম
**দেবতাখুম** বান্দরবান জেলার একটি প্রাকৃতিক সৌন্দর্যমণ্ডিত জায়গা। এখানে দুইপাশে উঁচু পাহাড়ের মাঝখানে স্বচ্ছ পানি প্রবাহিত হতে থাকে। এটি পর্যটকদের জন্য একটি আকর্ষণীয় স্থান।

অবস্থান
-------

দেবতাখুম বান্দরবান জেলার রোয়াংছড়ি উপজেলায় অবস্থিত।

বর্ণনা
------

বান্দরবানের স্থানীয়দের মতে এটি প্রায় ৫০ ফুট গভীর এবং প্রায় ৬০০ ফুট দীর্ঘ। এর কাছেই শীলবাঁধা ঝরনা। এই খুমের দুইপাশে রয়েছে বিশাল জঙ্গল। খাড়া পাহাড়ের কারণে খুমের ভিতর সরাসরি সূর্যের আলো পৌঁছায় না। তাই খুমের যত ভিতরে যাওয়া যায় ততই শীতল মনে হয়। জায়গাটি খুব শান্ত এবং কোলাহলমুক্ত। এর পানিও বেশ স্বচ্ছ। বাঁশের ভেলায় চেপে এই খুমের ভিতর যাওয়া পর্যটকদেরকে এক রোমাঞ্চকর অনুভূতি দেয়, যা যেকোন মানুষকে খুব সহজে প্রকৃতির প্রেমে আকৃষ্ট করবে।

ভ্রমণপথ
-------

বান্দরবান টাউন থেকে প্রথমে রোয়াংছড়ি আসতে হবে। রোয়াংছড়ি থেকে কচ্ছপতলী বাজার এসে লিরাগাঁও সেনানিবাসে অনুমতি নিতে হয়। সেখান থেকে ঘণ্টাখানেক ট্রেকিং করে শীলবাঁধা পাড়া যাওয়া যায়। শীলবাঁধা পাড়ার কাছেই দেবতাখুম। তবে দেবতাখুমের আগে পং সু আং নামের আরেকটি খুম পার হতে হয়।
বর্ষাকালে এই খুমের ট্রেকিং পথ কিছুটা দুর্গম হয়ে ওঠে। বর্ষার সময় বা অন্য কোন সময়ই গাইড ছাড়া এখানে যাওয়া নিরাপদ নয়। সাঁতার না জানা থাকলে খুমের ভিতর যাওয়ার আগে লাইফ জ্যাকেট পরে নেওয়া উচিত।

চিত্রশালা
---------

* দেবতাখুমে পর্যটক
* দেবতাখুমের উপরিভাগ
* দেবতাখুমের পাহাড়
* দেবতাখুমের অভ্যন্তর

তথ্যসূত্র
---------

1. 1 2  "সংরক্ষণাগারভুক্ত অনুলিপি"। ৫ জুন ২০২০ তারিখে মূল থেকে আর্কাইভ করা। সংগ্রহের তারিখ ৫ জুন ২০২০।
**জুঁই গড়করি** (জন্ম: ৮ জুলাই ১৯৮৮) হলেন একজন মারাঠি ভাষার ভারতীয় টেলিভিশন অভিনেত্রী।

ব্যক্তিগত জীবন
--------------

জুঁই গড়করি ১৯৮৮ সালের ৮ই জুলাই তারিখে ভারতের মহারাষ্ট্রের মুম্বইয়ের নিকটবর্তী কল্যাণ নামক একটি শহরের একটি চন্দ্রসেনিয়া কায়স্থ প্রভু পরিবারে জন্মগ্রহণ করেছেন। তার পিতা কেতন গড়করি একজন ছন্দ লেখক এবং এমটিএনএল-এ কাজ করেন এবং তার মা মিসেস নেত্রা কেতন গড়করিও এমটিএনএলে কাজ করেন। তার পরিবার রায়গড় জেলার একটি খুব ছোট গ্রাম করজোতে বাস করে। তিনি একটি সনাতন ধর্মে বিশ্বাসী যৌথ পরিবারে জন্মগ্রহণ এবং বসবাস করেছেন। জুঁই স্কুলে পড়াশোনার জন্য করজোত থেকে দূরে থাকার সিদ্ধান্ত নিয়েছিলেন, যার ফলে তিনি নেরুলের সেন্ট আগস্টিন হাই স্কুল এবং রায়ান ইন্টারন্যাশনাল স্কুল থেকে স্কুল জীবনের পড়াশোনা সম্পন্ন করেছেন। অতঃপর তিনি উল্লাসনগরের সিএইচএম কলেজ হতে গণমাধ্যম বিভাগ হতে স্নাতকোত্তর সম্পন্ন করেছেন। তিনি বিজ্ঞাপন এবং পিআর বিভাগ হতে পিজি ডিগ্রি অর্জন করেছেন এবং ওয়েলিংকার'স ইনস্টিটিউট থেকে বিপণন বিভাগ হতে এমবিএ সম্পন্ন করেছেন। তিনি মুম্বই বিশ্ববিদ্যালয়ের স্নাতক পাশ করেছেন। তিনি তার স্নাতকের ফলাফলের জন্য মুম্বই বিশ্ববিদ্যালয়ের স্বর্ণপদকও পেয়েছিলেন।

কর্মজীবন
--------

তিনি নিজের ক্যারিয়ার হিসাবে অভিনয় বেছে নেওয়ার কথা কখনও ভাবেননি। তিনি স্নাতক ডিগ্রি লাভের পরেই একটি প্রযোজনা প্রতিষ্ঠানের একজন সহকারী পরিচালক হিসাবে কাজ শুরু করেছিলেন। তিনি সেখানে বুঝতে পারেন যে, এই ক্ষেত্রে তার কিছু আগ্রহ রয়েছে। তার মা তাকে একটি পোর্টফোলিও করার জন্য জোর দিয়েছিলেন এবং তাকে কিংবদন্তি ফটোগ্রাফার প্রয়াত গৌতম রাজাধ্যক্ষের কাছে নিয়ে গিয়েছিলেন। তিনি তাকে কিছু দিক নির্দেশনা প্রদান করেছিলেন এবং তিনি তার প্রথম পোর্টফোলিওটি সম্পন্ন করেছিলেন। তারপরে তিনি পুরোদমে তাঁর কর্মজীবন শুরু করেছিলেন। তিনি সর্বদা উল্লেখ করেন যে, গৌতম রাজাধ্যক্ষ তাকে সঠিক সময়ে, সঠিক স্থানে, সঠিক লোকের সাথে দেখা করতে উৎসাহিত করেছিলেন এবং তাকে এই শিল্পে কাজ করার ক্ষেত্রে প্রেরণা জুগিয়ে গুরুত্বপূর্ণ ভূমিকা পালন করেছিলেন।

আরো
---

জুঁই একজন প্রশিক্ষিত পাশ্চাত্য ধ্রুপদী সঙ্গীতশিল্পীর পাশাপাশি একজন প্রশিক্ষিত কত্থক নৃত্যশিল্পী। তিনি একজন সক্রিয় পর্বতারোহণকারীও। তিনি বেশ কয়েকটি এনজিওর সাথেও যুক্ত ছিলেন এবং তিনি নিয়মিত কুষ্ঠ রোগীদের সাথে দেখা করার "শান্তিবন" পুনর্বাসন কেন্দ্রে যান। ২০১১ সাল থেকে জুঁই তার *পুধচা পল* চলচ্চিত্রের সহ-অভিনেতা প্রসাদ লিমায়ের সাথে দীর্ঘমেয়াদী সম্পর্কে রয়েছেন। তারা উভয়ে বেশ কয়েকটি অনুষ্ঠানে একসাথে কাজ করেছেন।

তথ্যসূত্র
---------

1. ↑  "Jui Gadkari puts her best foot forward"। ৩০ মার্চ ২০১৯ তারিখে মূল থেকে আর্কাইভ করা।
2. ↑  "Jui Gadkari Wallpapers"। ৩০ মার্চ ২০১৯ তারিখে মূল থেকে আর্কাইভ করা।
3. ↑  "সংরক্ষণাগারভুক্ত অনুলিপি"। ৭ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ৩০ মার্চ ২০২০।
4. ↑
**ট্রান্সপোর্ট ফর লন্ডন** বা**টিএফএল** (ইংরেজি: Transport for London বা TfL) যুক্তরাজ্যএর বৃহত্তর লন্ডন –এর পরিবহন ব্যবস্থার জন্য দায়িত্বপ্রাপ্ত পরিচালকবর্গ এর দায়িত্ব হল লন্ডনের পরিবহন ব্যবস্থার জন্য গৃহীত কৌশল বাস্তবায়ন করা এবং লন্ডন এর পরিবহন ব্যবস্থা-কে নিয়ন্ত্রণ করা। এর প্রধান শাখা ওয়েস্টমিন্সটার শহর এর উইন্সডর হাউস এ অবস্থিত।

ইতিহাস
------

টিএফএল বৃহত্তর লন্ডন কর্তৃপক্ষ আইন ১৯৯৯ এর কারণে বৃহত্তর লন্ডন কর্তৃপক্ষের একটি অংশ হিসেবে ২০০০ সালে প্রতিষ্ঠিত হয়েছিল। টিএফএল এর প্রথম কমিশনার ছিলেন বব কাইলি। প্রথম চেয়ারম্যান ছিলেন লন্ডনের মেয়র কেন লিভিংস্টোন এবং সহ-সভাপতি ছিলেন ডেভ উইতজেল। লিভিংস্টোন এবং উইতজেল ২০০৮ সালের মেয়র নির্বাচনে বরিস জনসন এর নির্বাচিত হওয়ার আগ পর্যন্ত দায়িত্বপ্রাপ্ত ছিলেন।

টিএফএল ২০০৩ সাল পর্যন্ত লন্ডন পাতালের দায়িত্ব গ্রহণ করেনি। তবে এর জন্য বিতর্কিত পাবলিক প্রাইভেট পার্টনারশিপ চুক্তি হওয়ার পর তারা এই দায়িত্ব গ্রহণ করে। এছারাও ট্যাক্সি ক্যাব এর নিয়ত্রন-এর দায়িত্ব মেট্রোপলিটন পুলিশের হাতে ছিল

ট্রান্সপোর্ট ফর লন্ডন গ্রুপ আর্কাইভ টিএফএল এবং এর পূর্বসূরি সংস্থাগুলোর বাণিজ্যিক নতি সংগ্রহ ও সংরক্ষণ করে। গোড়ার দিকের কিছু নথি টিএফএল গ্রুপ আর্কাইভ-এর পক্ষে লন্ডন মেট্রোপলিটন আর্কাইভ এ সংরক্ষিত আছে। 
২০০৫ সালের ৭ জুলাই লন্ডন-এর বাসে বোমা-হামলার পর অনেক কর্মকর্তা এবং কর্মচারী নতুন বছরের সম্মান ২০০৬ –এর তালিকায় ঠাই পেয়েছিলেন। এর কারণ ছিল তারা, বেচে যাওয়া মানুষদের বের হয়ে আসতে, লাশ সরাতে, এবং পরিবহন ব্যবস্থা-কে সচল রেখে লাখো যাত্রীদের দিনশেষে কর্মস্থল ত্যগে অবদান রেখেছিলেন। এদের মধ্যে পিটার হেনডি যিনি ঐ সময়ের সারফেস ট্রান্সপোর্ট বিভাগের প্রধান ছিলেন এবং টিম ও’টুল, পাতাল বিভাগের প্রধান অর্ডার অফ ব্রিটিশ এম্পায়ার পদক পান। এছারাও ডেভিড বয়স, স্টেশন সুপারভাইসর, লন্ডন পাতাল -অর্ডার অফ ব্রিটিশ এম্পায়ার; জন বয়েল, ট্রেন অপারেটর, লন্ডন পাতাল(এমবিই); পিটার স্যানদারস গ্রুপ স্টেশন ম্যানেজার (এববিই); আলান ডেল, নেটওয়ার্ক লিয়াসন ম্যানেজার, লন্ডন বাস(এমবিই) এবং জন গার্ডনার ইভেন্ট প্ল্যানিং ম্যানেজার (এমবিই)

তথ্যসূত্র
---------

1. ↑  "Company information  ওয়েব্যাক মেশিনে আর্কাইভকৃত ৯ জানুয়ারি ২০১৩ তারিখে." Transport for London. Retrieved: 2011-02-09. "Registered office: Windsor House, 42–50 Victoria Street, London SW1H 0TL."
2. ↑  "Legislative framework"। Transport for London। ২০১২-০১-২৩ তারিখে মূল থেকে আর্কাইভ করা। সংগ্রহের তারিখ ২০০৮-০৯-০৬।
3. 1 2 3 4 5  Alan Hamilton (১৬ ফেব্রুয়ারি ২০০৬)। "It was all just part of the job, say honoured 7/7 heroes"। *The Times*। সংগ্রহের তারিখ ২০১১-০৫-২২।
4. ↑  "Queen hails brave 7 July workers"। *BBC News*। ১৫ ফেব্রুয়ারি ২০০৬। সংগ্রহের তারিখ ২০১১-০৫-২২।
5. 1 2  "Two TfL July 7 heroes honoured in New Years List"। TfL। ২ জানুয়ারি ২০০৭। ২৫ এপ্রিল ২০১২ তারিখে মূল থেকে আর্কাইভ করা। সংগ্রহের তারিখ ২০১১-০৫-২২।

বহিঃসংযোগ
---------


উইকিমিডিয়া কমন্সে **ট্রান্সপোর্ট ফর লন্ডন** সংক্রান্ত মিডিয়া রয়েছে।

* ট্রান্সপোর্ট ফর লন্ডন  ওয়েব্যাক মেশিনে আর্কাইভকৃত ৮ আগস্ট ২০১৩ তারিখে – অফিসিয়াল ওয়েবসাইট (বাংলা)
* ট্রান্সপোর্ট ফর লন্ডন – অফিসিয়াল ওয়েবসাইট (ইংরেজি)
* উন্নত পরিবহনের জন্য লন্ডনের প্রচারাভিজান গসংগঠন (ইংরেজি)
* London travel watch (ইংরেজি)
* London Bus Routes Zenfolio (ইংরেজি)
* From The Upper Deck, photography project, photos taken from London Double Deckers Buses (ইংরেজি)
**নবাবগঞ্জ সরকারি বালিকা উচ্চ বিদ্যালয়** হচ্ছে বাংলাদেশের চাঁপাইনবাবগঞ্জ জেলার চাঁপাইনবাবগঞ্জ সদর উপজেলায় অবস্থিত একটি মাধ্যমিক বিদ্যালয়। বিদ্যালয়টি প্রতিষ্ঠিত হয়েছিলো ১৯৫১ সালে।

ইতিহাস
------

১৯৩৮ সালে চাঁপাইনবাবগঞ্জ জেলার মেয়েদের শিক্ষার মান বৃদ্ধির উদ্দেশ্যে একটি নিম্ন-মাধ্যমিক বিদ্যালয় প্রতিষ্ঠিত হয়; যার নাম ছিলো *কুইন মেরি গার্লস স্কুল।* ১৯৫১ সালে বিদ্যালয়টি মাধ্যমিক পর্যায়ে উন্নীত হয়। ১৯৬৮ সালে জাতীয়করণ করা হলে বিদ্যালয়ের নাম পরিবর্তন করে *নবাবগঞ্জ সরকারি বালিকা উচ্চ বিদ্যালয়* রাখা হয়

শিক্ষা কার্যক্রম
----------------

বিদ্যালয়টিতে শুধুমাত্র মেয়েদের অধ্যয়নের সুযোগ থাকে। বর্তমানে এ বিদ্যালয়ে ৩য় থেকে ১০ম শ্রেণি পর্যন্ত শিক্ষাদান করা হয়।

ইউনিফর্ম
--------

* সাদা কামিজ     , কামিজের উপর নীল ক্রস বেল্ট     , কোমরে সাদা বেল্ট     , সাদা অ্যাপ্রোন      এবং সাদা কেডস্

ফলাফল
-----

বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হারের তালিকাঃ


| সাল | পরীক্ষার নাম | পরীক্ষার্থী | উত্তীর্ণ | পাশের হার |
| --- | --- | --- | --- | --- |
| ২০১৯ | এসএসসি | ২৫০ | ২৪৯ | ৯৯.৬০ |
| ২০২০ | এসএসসি | ২৬২ | ২৫৫ | ৯৭.৩৩ |
| ২০২১ | এসএসসি | ২৪৫ | ২৪৪ | ৯৯.৫৯ |
|

ল্যাবরেটরি
----------

বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।

গ্রন্থাগার
----------

বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।

খেলাধুলা ও বিভিন্ন সাংস্কৃতিক কর্মকাণ্ড
---------------------------------------

শিক্ষার্থীদের খেলাধুলার জন্য মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়। বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।

সহশিক্ষা কার্যক্রম
------------------

এ বিদ্যালয়ে খেলাধুলা, সাংস্কৃতিক ও অন্যান্য সহশিক্ষা কার্যক্রম সাফল্যের সাথে পরিচালিত হয়।

### ক্লাব কথন

1. আইসিটি ক্লাব
2. বিতর্ক ক্লাব
3. সংগীত ও নাট্য ক্লাব

### অন্যান্য কার্যক্রম

* বিশ্বসাহিত্য কেন্দ্র কর্তৃক পরিচালিত বইপড়া কর্মসূচি
* গার্লস্ গাইড
* স্কাউট
* রেড ক্রিসেন্ট

আরো দেখুন
---------

* চাঁপাইনবাবগঞ্জ সদর উপজেলা
* চাঁপাইনবাবগঞ্জ জেলা
* চাঁপাইনবাবগঞ্জ জেলার শিক্ষা প্রতিষ্ঠানের তালিকা

তথ্যসূত্র
---------

1. 1 2  "পরিক্রমা, চাঁপাইনবাবগঞ্জ সরকারি বালিকা উচ্চ বিদ্যালয়"। *nggchapai.edu.bd/*। সংগ্রহের তারিখ ২০২২-১১-১৪।
2. ↑  "ফলাফল"। *banbeis.gov.bd*। সংগ্রহের তারিখ ২০২২-১১-১৪।
নিউ ক্যাসেলের দক্ষিণ-পশ্চিমে হেনরি কাউন্টিরতে বিগ ব্লু নদী।
**বিগ ব্লু নদী** মার্কিন যুক্তরাষ্ট্রের পূর্ব-মধ্য ইন্ডিয়ানায় ড্রিফ্টউড নদীর একটি ৮৩.৮-মাইল-দীর্ঘ (১৩৪.৯ কিমি) উপনদী। ড্রিফ্টউড, হোয়াইট, ওয়াবাশ ও ওহিও নদীর মাধ্যমে, এটি মিসিসিপি নদীর জল নিষ্কাশনের অংশ।

প্রবাহ
------

বিগ ব্লু উত্তর-পূর্ব হেনরি কাউন্টিতে উত্থিত হয় এবং নিউ ক্যাসেল, নাইটসটাউন, কার্থেজ, মরিসটাউন, শেলবিভিল ও এডিনবার্গ শহরগুলি অতিক্রম করে। নদীটি রাশ, হ্যানকক, শেলবি ও জনসন কাউন্টির মধ্য দিয়ে সাধারণত দক্ষিণ-পশ্চিম দিকে প্রবাহিত হয়। এটি এডিনবার্গের ১ মাইল (১.৬ কিমি) পশ্চিমে সুগার ক্রিকে মিলিত হয়ে ড্রিফ্টউড নদী তৈরি করে। এটির সঙ্গে লিটল ব্লু নদী শেলবিভিলে মিলিত হয়।

ইন্ডিয়ানার শেলবিভিলে ইউএসজিএস স্টেশনে বিগ ব্লু নদীর আনুমানিক প্রবাহ হল প্রতি সেকেন্ডে ৫১৩ ঘনফুট।

আরো দেখুন
---------

* ইন্ডিয়ানা নদীর তালিকা
* কাউন্টি লাইন ব্রিজ (মরিসটাউন, ইন্ডিয়ানা)

তথ্যসূত্র
---------

1. ↑  U.S. Geological Survey. National Hydrography Dataset high-resolution flowline data. The National Map  ওয়েব্যাক মেশিনে আর্কাইভকৃত ২০১২-০৩-২৯ তারিখে, accessed May 19, 2011
2. ↑  "USGS Current Conditions for USGS 03361500 BIG BLUE RIVER AT SHELBYVILLE, IN"।

বহিঃসংযোগ
---------

* উত্তর আমেরিকার কলম্বিয়া গেজেটিয়ার এন্ট্রি
* DeLorme (1998)। *ইন্ডিয়ানা অ্যাটলাস এবং গেজেটিয়ার* । ইয়ারমাউথ, মেইন: দেলোরমে।আইএসবিএন ০-৮৯৯৩৩-২১১-০আইএসবিএন 0-89933-211-0 ।
* মার্কিন ভৌগোলিক জরিপ ভূগোল তথ্য ব্যবস্থার নাম: Big Blue River
ওডিশার ভদ্রকের বিখ্যাত কালিয়া ঘুগনি
পশ্চিমবঙ্গের ঘুগনি, আলু ও নারিকেল সহ।
**ঘুগনি** (ওড়িয়া: ଘୁଗୁନି *ঘুগুনি*) সন্ধ্যাকালীন নাস্তা, ভারতীয় উপমহাদেশের স্থানীয়, বিশেষ করে বাংলাদেশ ও পূর্ব ভারতে (ভারতের বিহার, ঝাড়খণ্ড, ওড়িশা, পশ্চিমবঙ্গ) , উত্তর-পূর্ব ভারত (ভারতের অসম ও ত্রিপুরা) জনপ্রিয়। ঐতিহ্যবাহীপূর্ব ভারতীয় রন্ধনপ্রণালীতে মাষকলাই (কলা *ছানা* ), শুকনো হলুদ মটর বা শুকনো সাদা মটর গ্রেভি  দিয়ে রান্না করা হয়। এরপরে এটি কুড়মুড়ে মুড়ি  এবং মাঝে গরম পেঁয়াজ পাকোড়া বা ভাজিয়ার সাথে পরিবেশন করা হয়। এটি এছাড়াও পুরী সঙ্গে পরিবেশন করা হয়। কিছু রকমে মাংস অন্তর্ভুক্ত থাকে, যেমন ছাগল বা এমনকি ভেড়া বা মুরগির মাংসের ছোট ছোট টুকরা যোগ করা হয়।

এটি কাঁচা পেঁয়াজ মরিচ, ধনিয়া পাতা যোগে খেতে খুব ভালো লাগে। এটি কলকাতার একটি সাধারণ এবং সাশ্রয়ী মূল্যের খাবার। মাংসের ঘুগনি "কলকাতা ট্রেডমার্ক" হিসাবে পরিচিতি পেয়েছে। এটি সারা বাংলাদেশ জুড়ে একটি সাধারণ এবং সাশ্রয়ী মূল্যের খাদ্য, বিশেষ করে রমজান মাসে।

বিহার ও পূর্ব উত্তর প্রদেশ রাজ্যের পশ্চিম অংশে, নটবালি ভোজপুরি অঞ্চল, ঘুগনি মূলত তাজা সবুজ মটরশুঁটি বা রাতারাতি ভেজা কালো ছানা সরিষার তেলে সবুজ মরিচ এবং জিরা বীজ দিয়ে ভাজা হয়।

উপকরণ
-----

* চটপটির ডাল ২ কাপ
* বীট লবণ হাফ চা চামচ
* ভাজা জিরার গুঁড়া ১ চা চামচ
* শুকনা মরিচ টালা ১ চা চামচ
* দেড় চা চামচ চটপটির মসলা
* মিহি পেঁয়াজ কুঁচি স্বাদ ও পরিমাণ মতো
* কাচামরিচ কুঁচি স্বাদ ও পরিমাণ মতো
* আদা কুচি স্বাদ ও পরিমাণ মতো
* টমেটো কুঁচি স্বাদ ও পরিমাণ মতো
* ধনিয়া পাতা কুঁচি স্বাদ ও পরিমাণ মতো
* ১/২ চা চামচ লেবুর খোসা কুঁচি

আরো দেখুন
---------

* ভেলপুরি
* আলু কাবলি

তথ্যসূত্র
---------

1. ↑  "Try ghugni instead of chili". *The Poughkeepsie Journal*. 2 February 2015. Retrieved 9 May 2015.
2. ↑  Majumdar, B. (2013). *Cooking On The Run*. HarperCollins India. ISBN 978-93-5029-945-6.

বহিঃসংযোগ
---------

* ঘুগনি রেসিপি  ওয়েব্যাক মেশিনে আর্কাইভকৃত ৩০ ডিসেম্বর ২০১৯ তারিখে
* বাংলা রেসিপি  ওয়েব্যাক মেশিনে আর্কাইভকৃত ৩০ ডিসেম্বর ২০১৯ তারিখে
* ক্যান্টিন রেসিপি  ওয়েব্যাক মেশিনে আর্কাইভকৃত ২৭ অক্টোবর ২০২১ তারিখে
**জার্মান ডেমোক্র্যাটিক রিপাবলিক** (**GDR**; জার্মান ভাষা: Deutsche Demokratische Republik' বা *DDR*; জনপ্রিয় নাম পূর্ব জার্মানি) ছিলো দ্বিতীয় বিশ্বযুদ্ধোত্তর ইউরোপে জার্মানির সোভিয়েত ইউনিয়ন-অধিকৃত এলাকা নিয়ে গঠিত একটি সমাজতান্ত্রিক রাষ্ট্র। ১৯৪৯ সাল থেকে ১৯৯০ সাল পর্যন্ত রাষ্ট্র হিসাবে এর অস্তিত্ব ছিলো। ১৯৯০ সালে এটি পশ্চিম জার্মানির সাথে একীভূত হয়ে বর্তমানের জার্মানি রাষ্ট্র গঠন করে। দুই জার্মানির জনগণ নিজেরাই বিভক্ত করে রাখা বার্লিন দেয়াল বা প্রাচীর ভেঙে ফেলে। সমাজতান্ত্রিক পূর্ব জার্মানি ও পুঁজিবাদি পশ্চিম জার্মানি আবার একীভূত হয়। অর্থাৎ জার্মানি ফের ঐক্যবদ্ধ হয়, পূর্ব-পশ্চিম বলতে আর কিছু থাকল না। বার্লিন প্রাচীর ভেঙে ফেলার মধ্য দিয়ে ইউরোপের বুকে জার্মানগণ একত্রিত হন। পূর্ব জার্মানির রাজধানী ছিলো বার্লিন শহরের পূর্বাংশ।

ইতিহাস
------

পশ্চিম জার্মানি (নীল) সারল্যান্ড (বেগুনি) বাদ দিয়ে পশ্চিমা মিত্রদের অঞ্চল নিয়ে গঠিত; সোভিয়েত অঞ্চল, পূর্ব জার্মানি (লাল) পশ্চিম বার্লিন (হলুদ) ঘেরা।
দ্বিতীয় বিশ্বযুদ্ধ-পূর্ব এডলফ হিটলারের স্বপ্ন ছিল তৃতীয় রাইখ গড়ার, জার্মানদের পৃথিবীর সর্বশ্রেষ্ঠ হিসেবে প্রতিষ্ঠিত করার কিন্তু যুদ্ধে হেরে যায় জার্মানি। দ্বিতীয় বিশ্বযুদ্ধের পর জার্মানি মিত্রশক্তির নিয়ন্ত্রণে আসে। মার্কিন যুক্তরাষ্ট্র, ব্রিটেন, ফ্রান্স ও সোভিয়েত ইউনিয়নের আওতায় চার ভাগে বিভক্ত হয় জার্মানি। পরে ১৯৪৯ সালে সোভিয়েত ইউনিয়ন নিয়ন্ত্রণে থাকা পূর্ব জার্মানিকে ডেমোক্রেটিক রিপাবলিক হিসেবে ঘোষণা করা হয়, যাতে চালু হয় সমাজতান্ত্রিক ব্যবস্থা। আর বাকি তিন দেশের নিয়ন্ত্রণে থাকা বাকি অংশকে ফেডারেল রিপাবলিক অব জার্মানি গঠন করা হয়, চালু হয় পুঁজিবাদী ব্যবস্থা। স্নায়ুযুদ্ধকালে পশ্চিম জার্মানির পুঁজিবাদী অর্থনীতির মন্দ প্রভাব ও ঘরহীন মানুষের স্রোত ঠেকাতে ১৯৬১ সালে পূর্ব জার্মানির শাসকরা বার্লিন প্রাচীর নির্মাণ করে। তবে আশির দশকের শেষে সোভিয়েত ইউনিয়নে গর্বাচেভের উদার নীতিমালা সমগ্র বিশ্বে প্রভাব ফেলে। জার্মানি একীভূত হওয়ার যে দাবি উঠেছিল তার উপর গর্বাচেভের উদার নীতিমালা ইতিবাচক ভূমিকা রাখে। তারই ধারাবাহিকতায় ১৯৮৯ সালের ৯ নভেম্বর জার্মান একীভূত হওয়ার ঘোষণার সাথে সাথে বার্লিন প্রাচীর ভেঙে দেয়া হয়। স্নায়ুযুদ্ধের অবসান হয়। দুই জার্মানি আবারো একীভূত হয়।  

সোভিয়েত ইউনিয়নের প্রেসিডেন্ট মিখাইল গর্বাচেভের উদারীক নীতিমালা গ্রহণ করলে দেশটি বহুভাগে বিভক্ত হয়। একে একে সকল রাজ্য স্বাধীন দেশ হিসেবে আত্মপ্রকাশ করে। বিশ্ব হয়ে পড়ে এককেন্দ্রিক। মনে করা হত, সমাজতান্ত্রিক সোভিয়েতের পতন হলেও একীভূত জার্মানি আবার পরাশক্তি হিসেবে আবির্ভূত হবে। কিন্তু সেটা হলো না বরং জার্মানি মার্কিন যুক্তরাষ্ট্রের মিত্রতে পরিণত হয়। বার্লিন প্রাচীর পতনের পর জার্মানি পরাশক্তি হিসেবে আবির্ভূত হতে পারেনি। বিশ্বব্যাপী অর্থনৈতিক মন্দার ঢেউ জার্মানিতে লাগলেও তারা দাবি করে মন্দা কাটিয়ে উঠেছে। জার্মানি এগোচ্ছে, সময় লাগলেও পূর্ব-পশ্চিমের অর্থনৈতিক, সামাজিক বৈষম্যের দেয়াল ভাঙছে, বেকারত্বের হারও কমছে। বিশ্বযুদ্ধোত্তর জার্মানির নতুন প্রজন্মের রাজনীতিকেরা জার্মান জাতি সম্পর্কে বিশ্ববাসীর অবিশ্বাস, ভয়-ভীতি-সংশয়কে পেছনে ফেলে এগিয়ে নিয়ে যাচ্ছে ঐক্যবদ্ধ জার্মানিকে।
**সিংতম চা বাগান** ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার অন্তর্গত একটি জনগণনা নগর৷

ভূগোল
-----

সিংতম চা বাগান জনগণনা নগরটি দার্জিলিং জেলার দার্জিলিং-পুলবাজার ব্লকের অন্তর্ভুক্ত৷ শহরটি পুলবাজার থানার অন্তর্গত৷

জনতত্ত্ব
--------

২০১১ খ্রিষ্টাব্দের ভারতের জনগণনা অনুসারে সিংতম চা বাগান জনগণনা নগরের জনসংখ্যা ৫৭৯২ জন, যার মধ্যে ২৮৫০ জন পুরুষ ও ২৯৪২ জন নারী৷ প্রতি হাজার পুরুষে ১০৩২ জন নারী৷ ৬ বছর অনুর্দ্ধ ৪১৬ জন শিশু, যা সমগ্র জনসংখ্যার ৭.১৮ %৷ ৬ বছরোর্দ্ধ জনসংখ্যার ৮৬.৪৮% অর্থাৎ ৪৬৪৯ জন সাক্ষর৷

ভাষা ও ধর্ম
-----------

### ভাষা



সিংতম চা বাগানের ভাষাসমূহ- ২০১১ .

  **নেপালী** (৯৮.৬৭%)  **হিন্দী** (০.৯৩%)  অন্যান্য (০.৪০%)

### ধর্ম





সিংতম চা বাগানের বিভিন্ন ধর্মাবলম্বী- ২০১১

  হিন্দুধর্ম (৫৫.৯৭%)  ইসলাম (০.৪৭%)  খ্রিস্টধর্ম (১৩.৯০%)  শিখধর্ম (০.০২%)  বৌদ্ধধর্ম (২৯.৫৪%)  জৈনধর্ম (০.০৭%)  অন্যান্য (০.০৪%)

জনগণনা নগরটিতে ৩২৪২ জন হিন্দু, ২৭ জন মুসলিম, ৮০৫ জন খ্রিস্টান, ১ জন শিখ, ১৭১১ জন বৌদ্ধ ও ৪ জন জৈন বাস করেন৷

পরিবহন
------

শহরটি দার্জিলিং-জোড়থাং সড়ক ও বিজনবাড়ী-দার্জিলিং সড়কের নিকট অবস্থিত৷ বাগডোগরা বিমানবন্দরটি শহরটির নিকটে অবস্থিত৷ শহরটি থেকে জেলাটির অন্যান্য বিভিন্ন শহরসহ শিলিগুড়ি, দার্জিলিং শহরও সড়কপথে যুক্ত৷ পাহাড়ি অঞ্চল হওয়াতে পরিবহন ব্যবস্থা ততটা উন্নত নয়৷ নিকটবর্তী রেলস্টেশনটি হলো দার্জিলিং রেলওয়ে স্টেশন৷

তথ্যসূত্র
---------

1. 1 2  "Fact and Figures"। *www.wb.gov.in*। সংগ্রহের তারিখ ১২ মার্চ ২০১৯।
2. ↑  "52nd REPORT OF THE COMMISSIONER FOR LINGUISTIC MINORITIES IN INDIA" (পিডিএফ)। *nclm.nic.in*। Ministry of Minority Affairs। পৃষ্ঠা 85। ২৫ মে ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ মার্চ ২০১৯।
3. ↑
4. ↑
5. ↑  "DISTRIBUTION OF THE 22 SCHEDULED LANGUAGES-INDIA/STATES/UNION TERRITORIES - 2011 CENSUS" (পিডিএফ)। সংগ্রহের তারিখ ২৯ মার্চ ২০১৬।
**টি. টি. ভি. ধিনাকরণ** (জন্ম ১৩ ডিসেম্বর ১৯৬৩) একজন ভারতীয় রাজনীতিবিদ এবং আম্মা মাক্কাল মুন্নীত্রা কাজাগামের সাধারণ সম্পাদক। অতীতে তিনি সর্ব ভারতীয় আন্না দ্রাবিড় মুন্নেত্রা কাঝাগাম পার্টির কোষাধ্যক্ষ ছিলেন এবং রাজ্যসভা ও লোকসভার সদস্য হিসেবে দায়িত্ব পালন করেছেন। ২০১৭ সালের আগস্টে তাকে এআইএডিএমকে থেকে বহিষ্কার করা হয়। তিনি ডঃ রাধাকৃষ্ণণ নগর আসন থেকে ১৫তম তামিলনাড়ু বিধানসভার সদস্য হিসাবেও দায়িত্ব পালন করেন (২০১৭-২০২১)। তিনি ২০১৭ সালের ডিসেম্বরে বহুল প্রতীক্ষিত আর কে নগর উপ-নির্বাচনে জয়লাভ করেন। ২০১৮ সালের ১৫ মার্চ ধিনাকরণ আম্মা মাক্কাল মুন্নেত্রা কাজাগাম নামে তার নিজের রাজনৈতিক দল প্রতিষ্ঠা করেন।

তথ্যসূত্র
---------

1. ↑  "Sasikala to be expelled from AIADMK, OPS settles for deputy CM"। *দ্য নিউজ মিনিট*। ২১ আগস্ট ২০১৭। সংগ্রহের তারিখ ১ ডিসেম্বর ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  NARASIMHAN, T. E. (২৮ আগস্ট ২০১৭)। "Ruling AIADMK expels Sasikala & Dhinakaran, plans to retrieve Jaya TV"। *বিজনেস স্টান্ডার্ড ভারত*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  "Dhinakaran wins RK Nagar bypoll, creates history in Tamil Nadu"। *টাইমস অফ ইন্ডিয়া*। ২৪ ডিসেম্বর ২০১৭। সংগ্রহের তারিখ ২৪ ডিসেম্বর ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)